**EL GRAN DESCOBRIMENT**

Un dia tres amics que es deien: Alba, Laura i Pau, estaven planificant com prepararien la festa d’aniversari de la Júlia, una nena de la seva classe i la germana d’en Pau. De sobte l’Alba va pensar... ja que era un dissabte podrien celebrar-ho al poble dels avis d’en Pau i la Júlia, a tots els va semblar una molt bona idea així que tots quatre van marxar divendres al poble.

Una vegada tots instal·lats al poble, la Laura li va demanar a un nen, que quedés amb la Júlia després de dinar per a que ells poguessin decorar la casa i preparar-ho tot.

L’endemà van fer exactament tot el que havien pensat i quan la Júlia va arribar a casa i va veure que li havien preparat una festa sorpresa es va alegrar molt. Tot els hi va anar com ho havien planificat, van acabar molt tard i el diumenge estaven tots molt cansats.

Volien anar a acampar al bosc del poble, sempre ho feien i s’ho passaven molt bé, però no tenien prou forces com per passar dos dies i una nit al bosc, així que, van decidir anar-hi el dilluns.

Un cop al bosc, els nens, es van trobar amb un cadell ferit, li van embenar la pota on tenia mal i se’l van emportar amb ells ja que no portava cap collar i no semblava que hagués sortit mai d’aquell bosc.

Quan estaven tornant cap a casa en Pau va dir que al seu pare no li agradaven gens els gossos i que ell i la Júlia no se’l podien quedar. La Laura tampoc podia perquè per molt que volgués els seus pares no volien animals a casa. L’Alba, al contrari, va dir que ja se’l quedaria ella, ja que la seva mare era veterinària i al seu pare li encantaven els animals.

Van tornar a casa i passaven els dies, les setmanes i els mesos i tots estaven molt feliços. Al gos li van dir Tro i sempre que volia qualsevol dels tres amics el podia veure o quedar-se’l un o dos dies a casa seva.

Al mes de juliol, van anar a passar les vacances al poble del Pau i la Júlia, allí on mesos enrere , al bosc, havien trobat el gos.

El primer que va fer en Tro en arribar al poble va ser escapar-se i anar al bosc, tots quatre van anar corrent darrere seu però el van perdre de vista. Van estar tot el dia buscant-lo, fins que es va fer de nit i van tornar a casa.

Al dia següent estaven molt cansats i tristos, però no es van donar per vençuts i el van seguir buscant, però el Tro no apareixia per enlloc.

Tots es preguntaven on estaria en Tro i van decidir buscar cadascú per un lloc diferent. A l’Alba li va passar corrent pel davant. Ella el va seguir fins que es va aturar davant d’una pedra gegant que va aixecar i on davall hi havia una mena de “ tobogan” per on es va tirar en Tro. De sobte va sortir una llum blava del forat i l’Alba, sense pensar-s’ho, va decidir tirar-se pel “tobogan”.

Un cop ja havia arribat a baix va veure una mena de laboratori. També va veure un científic amb una bata blanca que semblava estar entre nerviós i espantat, però l’Alba no sabia el perquè...Així que li va preguntar què li passava. Ell molt amablement li va dir que li contestaria però que primer li havia de dir una cosa més important. Aquesta cosa era que ell, el científic, era en Tro.

L’Alba no s’ho podia creure, estava al·lucinant...El seu gos, aquell cadell que havien trobat ferit al bosc era una persona i un científic! Era increïble!

Després d’això li va explicar que estava tan alterat perquè li havien robat el diari on havia escrit tot el procés dels experiments i estudis per crear la cura del càncer. Una cura que portava tres anys investigant i ara algú ho havia robat i també havia agafat l’únic exemplar que tenia.

L’Alba va decidir ajudar al Tro, però ells dos sols no podrien, així que l’Alba va anar a buscar a en Pau, la Júlia i la Laura i els va portar a tots tres al laboratori d’en Tro, on els hi van explicar tot. A l’igual que l’Alba cap dels tres s’ho creia. Després d’una estona i d’explicar-ho tot uns quants cops, van decidir anar a buscar qui havia robat el diari però, els nens no sabien a qui buscar i per desgràcia en Tro tampoc.

De sobte, la Laura va pensar que un descobriment tan important canviaria moltes coses i la persona que ho hagués robat voldria presentar-ho a la televisió i segur que ho faria ràpid, així que només s’havien d’esperar per tal de saber qui havia estat el lladre i demostrar que aquell estudi no era seu, sinó d’en Tro.

La teoria de la Laura tenia molt de sentit i els va convèncer a tots però, en Pau es preguntava com demostrarien que aquells estudis pertanyien al Tro.

La Laura no sabia respondre a la pregunta d’en Pau, però en Tro si. En Tro va dir que era molt senzill perquè ell escrivia el símbol del zodíac d’Àries en unes pàgines molt concretes amb un número a la vora i cada número significava una cosa diferent. Ell guardava una petita taula on havia escrit que volia dir cada número i aquesta taula estava amagada en una butxaca secreta a la part interior de la funda on estava el diari.

Van tornar del bosc cap al poble amb en Tro en forma de gos, dient que per fi l’havien trobat.

Al cap de dos dies els nens van escoltar als seus pares parlar sobre un gran descobriment i que un científic l’anunciaria l’endemà a les cinc de la tarda a la plaça de la seva ciutat. Així que tots tres els hi van demanar als seus pares de tornar a casa, perquè volien estar presents quan comuniquessin aquell gran descobriment, i als seus pares els va semblar bé, així que, van tornar tots cap a casa.

Al dia següent van anar tots junts a la plaça amb el Tro com a gos. Ell va decidir que passaria més desapercebut si anava com a gos.

Quan ja passaven de les cinc de la tarda i l’home que li havia robat el diari al Tro havia acabat el discurs van pujar corrents a l’escenari i el van acusar de mentider i de lladre, i van explicar que allò era d’en Tro, cosa que com era d’esperar l’home va negar. En aquell precís moment el Tro es va convertir en una persona, tothom estava al·lucinant, però a la vegada la gent es va adonar de que els nens deien la veritat i de que la seva història era certa mentre que l’home els havia mentit a tots i s’havia atribuït un mèrit que no era seu, sinó d’en Tro.

Al Tro no li va fer falta demostrar que hi havia una mena de codi secret amagat al diari, ja que després de veure tot el que havia passat se’l creien a ell.

A partir d’aquell dia, en Tro va poder posar en pràctica les seves investigacions i va poder ajudar a molta gent gràcies a la seva cura. Al final aquell científic l’única cosa que volia era investigar i descobrir cures per aquesta malaltia. Per altra banda, l’Alba en Pau, la Laura i la Júlia van continuar amb les seves vides i amb la seva gran amistat.

**Blau**